31.5.2023
2.
MT
Il-Ġurnal Uffiċjali tal-Unjoni Ewropea
L 141/51
Fil-qafas tal-proċess tal-għażla tas-servizzi, is-CGA għandha:
(a) jirċievi, jipprijoritizza, janonimizza kif meħtieġ, u jibgħat it-talbiet tal-utenti tiegħu għal servizz liċ-ċentru talGOVSATCOM; (b) jirċievi r-riżultati tat-talbiet miċ-Ċentru tal-GOVSATCOM u jgħaddihom lill-utenti; (c) jirċievi, janonimizza kif meħtieġ, u jibgħat l-għażla tas-servizz tal-utenti tiegħu liċ-ċentru tal-GOVSATCOM. 3.
Fir-rigward tal-anonimizzazzjoni msemmija fil-paragrafu 2, matul il-forniment tas-servizz lill-utenti, is-CGA għandha taġixxi bħala indikatur għal kwalunkwe komunikazzjoni tal-utent maċ-ċentru tal-GOVSATCOM, u b’hekk tanonimizza l-identità tal-utent.
Għandhom jintużaw kanali klassifikati bħala xierqa għall-komunikazzjoni, kif meħtieġ.
Is-CGA tista’ tagħżel li ma tanonimizzax lill-utent.
F’dan il-każ, iċ-ċentru tal-GOVSATCOM għandu jagħmel disponibbli l-identità talutent lill-fornitur tar-riżorsi biex jappoġġa l-għażla, l-istabbiliment, il-ġestjoni, il-manutenzjoni u l-individwazzjoni tassoluzzjonijiet tas-servizz ipprovdut lill-utent.
Barra minn hekk, il-fornitur tar-riżorsi jista’ jitlob id-dianonimizzazzjoni talutent.
F’dan il-każ, iċ-ċentru tal-GOVSATCOM għandu jibgħat din it-talba lis-CGA rilevanti għall-valutazzjoni. 4.
Iċ-ċentru tal-GOVSATCOM għandu jipprovdi lis-CGAs l-informazzjoni meħtieġa għall-għażla, il-prenotazzjoni, l-istabbiliment u l-forniment tas-servizzi.
Artikolu 5 Prijoritizzazzjoni tas-servizz u livelli ta’ sigurtà 1.
Il-prijoritizzazzjoni tal-forniment tas-servizzi għandha titwettaq f’konformità mad-Deċiżjoni ta’ Implimentazzjoni (UE) 2023/1055. 2.
L-utenti għandu jkollhom aċċess għas-servizz tal-portafoll tas-servizzi abbażi tal-livell ta’ sigurtà tagħhom, kif stabbilit fid-Deċiżjoni ta’ Implimentazzjoni tal-Kummissjoni C(2023)3204 tat-30 ta’ Mejju 2023 (3).
Artikolu 6 Disponibbiltà tal-ġbir flimkien u tas-servizzi tal-GOVSATCOM 1.
Il-kapaċitajiet u s-servizzi ta’ komunikazzjoni bis-satellita miġbura flimkien għandhom ikunu disponibbli permezz tal-portafoll tas-servizzi bil-valuri tal-attributi tagħhom. 2.
Id-disponibbiltà tas-servizzi fil-portafoll għandha tkun soġġetta għall-provvista u d-domanda tal-kapaċitajiet u tasservizzi satellitari miġbura u kondiviżi akkwistati mill-entitajiet kif imsemmi fl-Artikolu 64 tar-Regolament (UE) 2021/696.
Artikolu 7 Dħul fis-seħħ Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
Magħmul fi Brussell, it-30 ta’ Mejju 2023.
Għall-Kummissjoni Il-President Ursula VON DER LEYEN
(3) Id-Deċiżjoni ta’ Implimentazzjoni tal-Kummissjoni C(2023)3204 tat-30 ta’ Mejju 2023 dwar l-istabbiliment tar-rekwiżiti ta’ sigurtà ġenerali tal- GOVSATCOM imsemmija fl-Artikolu 34(2) tar-Regolament (UE) 2021/696 tal-Parlament Ewropew u tal-Kunsill.